CHAYO พุ่งแรงกว่า 5% คาดเก็งกำไรแผนธุรกิจเด่น-เทคนิคขาขึ้นมีลุ้นทำนิวไฮตั้งแต่เข้าตลาดฯ
CHAYO พุ่งแรงกว่า 5% คาดเก็งกำไรแผนธุรกิจเด่น-เทคนิคขาขึ้นมีลุ้นทำนิวไฮตั้งแต่เข้าตลาดฯ โดย ณ เวลา 10.52 น. อยู่ที่ระดับ 3.90 บาท บวก 0.20 บาท หรือ 5.41%ด้วยมูลค่าซื้อขาย 83.41 ล้านบาท
19 มิ.ย. 2561

ผู้สื่อข่าวรายงานว่าบริษัท ชโย กรุ๊ป จำกัด (มหาชน) หรือ CHAYO ณ เวลา 10.52 น. อยู่ที่ระดับ 3.90 บาท บวก 0.20 บาท หรือ 5.41%ด้วยมูลค่าซื้อขาย 83.41 ล้านบาท คาดเก็งกำไรแผนธุรกิจเด่นและเทคนิคขาขึ้นมีลุ้นทำนิวไฮตั้งแต่เข้าตลาดฯเมื่อวันที่22 มี.ค.61

อนึ่งก่อนหน้านี้บริษัทฯ ได้เข้าลงนามในสัญญาโอนสิทธิเรียกร้องหนี้ด้อย คุณภาพแบบไม่มีหลักประกันเข้ามาบริหาร ประเภทสินเชื่อส่วนบุคคลและบัตรเครดิต มูลค่า 7,952 ล้านบาท จากธนาคารยูโอบี เข้ามาเสริมศักยภาพธุรกิจบริหารหนี้ด้อยคุณภาพในปีนี้ให้ทะลุเป้าหมายที่วางไว้เรียบร้อยแล้ว โดยปัจจุบัน บริษัทฯ มีพอร์ตบริหารหนี้อยู่ที่ 3.7 หมื่นล้านบาท จากสิ้นปี 2560 อยู่ที่ 2.9 หมื่นล้านบาท
จากผลงานที่มีแนวโน้มการเติบโตที่ดี บริษัทฯ ยังคงใช้งบลงทุนสำหรับซื้อหนี้ด้อยคุณภาพปีนี้ราว 500-600 ล้านบาท นอกจากนี้ บริษัทฯ มีแผนการขายสินทรัพย์ที่มีหลักประกันในพอร์ตออกสู่ตลาดในช่วงไตรมาส 2-3/2561 สนับสนุนรายได้ปีนี้จะเติบโตไม่ต่ำกว่า 10% ตามเป้าหมายที่วางไว้ได้ไม่ยาก เมื่อเทียบกับปีก่อนที่ทำได้ 206.56 ล้านบาท
 